section_heading: Klupska karijera
paragraph_text: Albelda je svoju karijeru započeo kao obrambeni vezni igrač, te je bio na dvijema zasebnim posudbama u Villarrealu. Nakon povratka u Valenciju, igrao je veliku ulogu u momčadi koja je bila finalist dvije Lige prvaka, te momčadi koja je osvojila Kup UEFA 2004. Od sezone 2001./02., kada je otišao Gaizka Mendieta, preuzeo je kapetansku traku.